Ribeira de Igvapė
Ribeira de Igvapė (port. Rio Ribeira de Iguape) – upė pietryčių Brazilijoje, Paranos ir San Paulo valstijose. Prasideda Brazilijos plokščiakalnyje, Paranapiakabos kalnagūbryje, 1070 m aukštyje, retai gyvenamuose šiaurės rytiniuose Paranos valstijos rajonuose. Vinguriuoja plokščiakalniu daugiausia į šiaurės rytus, žemupyje – į pietryčius. Įteka į Atlanto vandenenyną ties Ilja Komprida, skaidosi į protakas ir lagūnas. Didžiausi intakai – Pardas (dešinysis), Žukija (kairysis). Vaga slenkstėta. Aukštupyje sudarytas Kampos Žeraiso nacionalinis parkas. Miestai prie Ribeira de Igvapės: Ribeira, Adrianopolis, Iporanga, Eldoradas, Sete Barasas, Režistras, Igvapė.